Vantar tillit til umhverfisverndar
Alþjóðleg þingmannasamtök er berjast fyrir löggjöf sem stuðli að jafnvægi í náttúrunni, GLOBE, sendu í sumar Efnahags- og þróunarstofnuninni (OECD) bréf þar sem gagnrýnt var að alþjóðlegar reglur um útflutningsaðstoð við fátæk lönd tækju ekki nægilegt tillit til sjónarmiða umhverfisverndar.
Var sagt að reglurnar væru oft í ósamræmi við samþykktir sem aðildarríki OECD undirrituðu fyrir tíu árum á ráðstefnu Sameinuðu þjóðanna í Rio de Janeiro um sjálfbæra þróun.
Bréfið var sent Donald Johnston, framkvæmdastjóra OECD, og ritaði alls 31 þingmaður undir það. Meðal þeirra var Kristján Pálsson alþingismaður sem er einn af liðsmönnum GLOBE. Johnston var hvattur til að koma á fót nýjum vinnuhópi um fjárstuðning við útflutning og sjálfbæra þróun þar sem lítill árangur hefði orðið af starfi OECD á þessu sviði fram til þessa er stýrt hefði verið af sérstakri nefnd á vegum stofnunarinnar.
Tillögur nefndarinnar um umbætur á þessu sviði fullnægðu alls ekki kröfum sem ráðherrar OECD-landanna hefðu samþykkt á fundi sínum í tengslum við G-8-fund árið 1999. Vissulega hefðu 24 stofnanir er annast fyrirgreiðslu til útflutnings í þróunarlöndum náð samkomulagi um drög að vinnureglum í desember 200. En talsmenn GLOBE segja að það hafi umræddar stofnanir gert vegna þess að drögin hafi ekki gert ráð fyrir neinum breytingum. Á hinn bóginn hafi Japanir samþykkt skýrar vinnureglur sem alþjóðlegar umhverfisstofnanir álíti að séu til fyrirmyndar.
GLOBE-samtökin segja að opinberar stofnanir sem veita útflutningsgreinum fjárhagsaðstoð grafi með stefnu sinni undan alþjóðlegum samþykktum um umhverfisvernd sem gerðar hafi verið frá lokum Rio-ráðstefnunnar "með því að fjármagna útflutning er byggist á aðferðum sem oft eru í ósamræmi við grundvallaratriði sjálfbærrar þróunar". Hvatt er til þess að tekið verði á þessum málum á alþjóðaráðstefnu SÞ um sjálfbæra þróun sem hefst í Jóhannesarborg í næstu viku.
Alþjóðleg þingmannasamtök er berjast fyrir löggjöf sem stuðli að jafnvægi í náttúrunni, GLOBE, sendu í sumar Efnahags- og þróunarstofnuninni (OECD) bréf þar sem gagnrýnt var að alþjóðlegar reglur um útflutningsaðstoð við fátæk lönd tækju ekki nægilegt tillit til sjónarmiða umhverfisverndar.
Var sagt að reglurnar væru oft í ósamræmi við samþykktir sem aðildarríki OECD undirrituðu fyrir tíu árum á ráðstefnu Sameinuðu þjóðanna í Rio de Janeiro um sjálfbæra þróun.
Bréfið var sent Donald Johnston, framkvæmdastjóra OECD, og ritaði alls 31 þingmaður undir það.
Meðal þeirra var Kristján Pálsson alþingismaður sem er einn af liðsmönnum GLOBE.
GLOBE-samtökin segja að opinberar stofnanir sem veita útflutningsgreinum fjárhagsaðstoð grafi með stefnu sinni undan alþjóðlegum samþykktum um umhverfisvernd sem gerðar hafi verið frá lokum Rio-ráðstefnunnar.